Munir frá fimmtándu öld fundust á Gufuskálum Nú stendur yfir fornleifauppgröftur á Gufuskálum á Snæfellsnesi sagt var frá áframhaldi verkefnisins í síðasta Skessuhorni . Verið er að grafa upp gamla verbúð sem er við það að hverfa vegna landrofs . Nýverið fundust ýmsir munir í jarðlögum frá því snemma á 15. öld í uppgreftrinum og hafa þeir legið í jörðu í tæplega 600 ár . Þar má nefna hvalbein , taflmann , lýsislampa eða ausu , hníf og fleira . Þar sem enn er mjög skammt frá því að munirnir fundust eru ekki til miklar upplýsingar um þá . Hægt er að fylgjast með uppgreftrinum á Facebook undir nafninu Gufuskálar Archaeology og áhugasömum er einnig velkomið að kíkja á svæðið við Írskrabrunn og skoða sig um og ræða við fornleifafræðingana en þeir eru á svæðinu frá klukkan átta til fimm . Sjá fleiri myndir af fornmunum sem fundust á Gufuskálum í Skessuhorni sem kom út í gær .